
讛驻讜注诇讬诐 砖讛讬讜 讚讜专讻讬谉 讘讙转 注讚 砖诇讗 讛诇讻讜 砖转讬 讜注专讘 讘讙转 讗讜讻诇讬谉 注谞讘讬诐 讜讗讬谉 砖讜转讬谉 讬讬谉 砖注讚讬谉 讗讬谞诐 注讜砖讬谉 讗诇讗 讘注谞讘讬诐 诪砖讚专讻讜 讻诇 讻讱 砖讛诇讻讜 砖转讬 讜注专讘 讘讙转 讗讜讻诇讬谉 注谞讘讬诐 讜砖讜转讬谉 诪谉 讛转讬专讜砖 砖讛专讬 诪诇讗讻转诐 讘砖谞讬讛诐:



讛诪砖谞讛 讛专讘讬注讬转 讜讛讬讗 讙诐 讻谉 诪注谞讬谉 诪砖谞讬讜转 砖诇驻谞讬讛 讛讬讛 注讜砖讛 讘转讗谞讬诐 诇讗 讬讗讻诇 讘注谞讘讬诐 讘注谞讘讬诐 诇讗 讬讗讻诇 讘转讗谞讬诐 讗讘诇 诪讜谞注 讛讜讗 讗转 注爪诪讜 注讚 砖诪讙讬注 诇诪拽讜诐 讛讬驻讜转 讜讗讜讻诇 讜讻讜诇谉 诇讗 讗诪专讜 讗诇讗 讘砖注转 讙诪专 诪诇讗讻讛 讗讘诇 诪驻谞讬 讛砖讘 讗讘讚讛 诇讘注诇讬讜 讗诪专讜 讛驻讜注诇讬诐 讗讜讻诇讬谉 讘讛诇讬讻转谉 诪讗讜诪谉 诇讗讜诪谉 讜讘讞讝讬专转谉 诪谉 讛讙转 讜讞诪讜专 讻砖转讛讗 驻讜专拽转 讗诪专 讛专"诐 讗诪专 专讞诪谞讗 讘驻讜注诇 讜讗讻诇转 注谞讘讬诐 讜讘讗讛 讛拽讘诇讛 注谞讘讬诐 讜诇讗 讚讘专 讗讞专 讜讗诪谞诐 讛转讬专 诇讛诐 诇讗讻讜诇 讘讛诇讬讻转诐 诪讗讜诪谉 诇讗讜诪谉 讜讘讞讝专转谉 诇讙转 诇驻讬 砖讘讗讜转讛 砖注讛 讛诐 讘讟诇讬诐 讜讻讬讜谉 砖讗驻砖专 诇讛诐 讘诇讗 讗讻讬诇讛 讟讜讘 讛讜讗 诇讗讻讜诇 讘砖注转 讛讘讟诇讛 讜诇讗 讬讗讻诇讜 讘砖注转 讙诪专 诪诇讗讻讛 讜讬转讘讟诇讜 讻诇 讝诪谉 砖讗讜讻诇讬谉 讜讝讛 诇讟讜讘 讘注诇 讛讘讬转 讜诪讛 砖讗诪专 讜讘讞诪讜专 注讚 砖转讛讗 驻讜专拽转 专"诇 砖讛讘讛诪讛 诇讗 讬诪谞注 讗讜转讛 诇讗讻讜诇 诪诪砖讗讜讬 砖注诇 讙讘讛 讻诇 讝诪谉 砖讛讬讗 讟注讜谞讛 注讚 砖讬驻专拽讜 诪诪谞讛 讛诪砖讜讬 讜讘讗讜转讛 砖注讛 讬诪谞注谞讛 诪诇讗讻讜诇:



讗诪专 讛诪讗讬专讬 讛讬讛 注讜砖讛 讘转讗谞讬诐 诇讗 讬讗讻诇 讘注谞讘讬诐 讘注谞讘讬诐 诇讗 讬讗讻诇 讘转讗谞讬诐 讜讬转讘讗专 讘讙诪' 讗驻讬诇讜 讘诪讜讚诇讬转 专"诇 砖讛讬转讛 讛讙驻谉 诪讜讚诇讬转 注诇 讛转讗谞讛 讜谞砖讻专 诇诇拽讟 讗转 讛转讗谞讬诐 讜讗注"驻 砖讛讜讗 注住讜拽 讘讙驻谉 诇讛驻专讬讚讛 诪注诇 讛转讗谞讛 讗讬谞讜 讗讜讻诇 讜讬转讘讗专 注讜讚 讘讙诪专讗 砖讗祝 讛注讜砖讛 讘讙驻谉 讝讛 诇讗 讬讗讻诇 讘讙驻谉 讗讞专转 讜诪"诪 讘诪讜讚诇讬转 诪讜转专 讜讬专讗讛 诇讬 讗驻讬诇讜 讛诐 诇讘谞讬诐 注诐 砖讞讜专讬诐 讜讻讬讜爪讗 讘讝讛 讛讜讗讬诇 讜讬砖 讻讗谉 注住拽 拽爪转 讘讛驻专讚讛 讜讛讙讘讛讛 诪注诇 讞讘专转讛 讜诪"诪 讘讗讞专转 讗住讜专 讗驻讬诇讜 讗砖转讜 讜讘谞讬讜 诪讜诇讬讻讬谉 诇讜 砖讗讬谉 讻讗谉 讘讟讜诇 诪诇讗讻讛 讗讘诇 诪讜转专 讛讜讗 诇诪谞讜注 讜诇注讻讘 讗转 注爪诪讜 砖诇讗 诇讗讻讜诇 注讚 砖讬讙讬注 诇诪拽讜诐 讛讬驻讜转 讜讻诇谉 诇讗 讗诪专讜 讗诇讗 讘砖注转 诪诇讗讻讛 专"诇 砖诇讗 讛讬讛 诪谉 讛讚讬谉 诇讗讻讜诇 讗诇讗 讘砖注讛 砖讛诐 注讜砖讬诐 讛诪诇讗讻讛 诇讗 砖讬砖讘 讜讬讗讻诇 讜讬讗诪专 讛专讬 注讚 注讻砖讜 诪谞注转讬 注爪诪讬 讗砖讘 注转讛 讜讗讜讻诇 讗讘诇 诪驻谞讬 讛砖讘 讗讘讚讛 诇讘注诇讬诐 砖诇讗 转注砖讛 诪诇讗讻转诐 讘专驻讬讜谉 讜讘讛转专砖诇讜转 转拽谞讜 讞讻诪讬诐 砖讗诐 专爪讜 讛驻讜注诇讬诐 砖讬讛讜 讗讜讻诇讬谉 诪讗讜诪谉 诇讗讜诪谉 专"诇 讻砖讛砖诇讬诪讜 砖讜专讛 讝讜 讜专讜爪讬诐 诇讛转讞讬诇 讘讗讞专转 讜讗注"驻 砖讗讬谉 砖注讛 讝讜 砖注转 诪诇讗讻讛 讜讗驻讬诇讜 转讗诪专 砖讛诪讛诇讱 诇爪讜专讱 讛诪诇讗讻讛 诪诇讗讻讛 讛讜讗 讗讬谞讜 注讜砖讛 诪诇讗讻讛 讘讙驻谉 讝讜 砖讛讜讗 讗讜讻诇 讗注驻"讻 谞讜讞 诇讛诐 诇讘注诇讬 讘转讬诐 讘讻讱 讜讻谉 讘讞讝专转谉 诪谉 讛讙转 讻砖谞砖讗讜 砖诐 诪砖讗讜讬 砖诇 注谞讘讬诐 讜讛讜诇讻讬诐 诇讬砖讗 讗讞专转 讜讞诪讜专 讛谞讜砖讗 讗转 讛诪砖讗讜讬 讻砖转讛讗 驻讜专拽转 专"诇 砖讗讜讻诇转 诪诪砖讗讜讬 砖注诇 讙讘讛 注讚 砖转讛讗 驻讜专拽转 讜讛讜讗 砖讗诪专讜 讘讙诪专讗 讞诪讜专 讜讙诪诇 讗讜讻诇讬谉 诪诪砖讗讜讬 砖注诇 讙讘讬讛诐 讜讘诇讘讚 砖诇讗 讬讟讜诇 讘讬讚讜 讜讬讗讻讬诇诐:



讝讛讜 讘讬讗讜专 讛诪砖谞讛 讜讻讜诇讛 注诇 讛爪讚 砖讘讬讗专谞讜讛 讛诇讻讛 讛讬讗 讜诇讗 谞转讞讚砖 注诇讬讛 讘讙诪专讗 讚讘专 砖诇讗 讘讬讗专谞讜讛讜:





砖讬讟讛 诪拽讜讘爪转

讜诪讬谉 讘诪讬谞讜 谞诪讬 讗讞讬讝讛 讗讬谉 讛讻谞住讛 诇讗. 驻讬专讜砖 讚讛讗 讻诇 注讬拽专 诇讗 讗转讗 讗诇讗 诇讗砖诪讜注讬谞谉 讛讬转专讗 讚诪讬谉 讜诪讬谞讜 讜讗诐 讻谉 讛讜讛 诇讬讛 诇诪讬转谞讬 讚讗驻讬诇讜 讛讻谞住讛 砖专讬.  


诪讗讬 讗讞讬讝讛 讛讻谞住讛. 讜讗祝 注诇 讙讘 讚专讘 讗拽砖讬讛 讛讗讬 拽讜砖讬讗 诇砖诪讜讗诇 讜转专讬抓 诇讬讛 诪讗讬 讗讞讬讝讛 讛讻谞住讛 讛讚专 驻专讬讱 诪讬谞讛 诇专讘 诇诪讬讞讝讬 讗讬 讗讬转 诇讬讛 砖讬谞讜讬讗 讗讞专讬谞讗 讜讗驻砖专 讚讘讞讚讗 砖注转讗 驻专讬拽 诇转专讜讜讬讬讛讜 讗诇讗 讚专讘 讗砖讬 驻诇讙讬谞讛讜. 讜讛讗 讻转讬讘谞讗 讚讻讜讜转讛 讘驻专拽 讛砖讜讻专 讚注讘讜讚讛 讝专讛 讙讘讬 讛讛讜讗 讞讘讬转讗 讚谞驻诇 注诇讬讛 讞讘讬转讗 讚讬讬谉 谞住讱. 讛专讬讟讘"讗. 


诪转谞讬转讬谉: 讗讜 讗驻讬诇讜 注诇 讻转驻讜. 讻诇讜诪专 砖诪讜爪讗 讛注谞讘讬诐 诪讝讜诪谞讬诐 讘讻诇讬诐 讘讻专诐 讜讛讜讗 诪讜诇讬讻谉 讘讻转驻讬讜 诇讙转 讛专讬 讝讛 讗讜讻诇. 讜专讘讬 讬讜住讬 讘专讘讬 讬讛讜讚讛 驻诇讬讙 讜讗诪专 讚讘注讬谞谉 砖讬注砖讛 讘讬讚讬讜 讜讘专讙诇讬讜 讚讜诪讬讗 讚讚讬砖 诇讘讛诪讛 砖讗住讜专 诇讞住诪讛 砖讛讬讗 注讜砖讛 讘讬讚讬讛 讜讘专讙诇讬讛 讜诪拽讬砖 讞讜住诐 诇谞讞住诐 讜转谞讗 拽诪讗 诇讗 讬诇讬祝 讗驻砖专 诪砖讗讬 讗驻砖专 讜讻讬 讻转讬讘 讻讬 转讘讗 讘讻专诐 专注讱 讗驻讬诇讜 讘砖讻专讜 诇讻转祝 诪讬讬专讬. 讛"专 讬讛讜谞转谉. 


讙诪专讗: 诪讗讬 讟注诪讗 讻讬 转讘讗 讘讬讗讛 讻诇 讚讛讜. 讜诇砖讜谉 专讘讬讘讜 讞谞谞讗诇: 讚讜诪讬讗 讚砖讜专 讗祝 注诇 讙讘 讚讚专讬砖 诇讬讛 专讘讬谞讗 诇注讬诇 诇讗拽讜砖讬 讞讜住诐 诇谞讞住诐. 讗讬讻讗 诇诪讬诪专 砖拽讜诇讬诐 讛诐 讜讬讘讗讜 砖谞讬讛诐. 讛专讗"砖. 


讛讗 讚讘注讬 专讘讛 讘专 专讘 讛讜谞讗 诇专讘讬 讬讜住讬 讛讙诇讬诇讬 讚砖 讘讗讝讜讝讬诐 讜转专谞讙讜诇讬诐 诪讛讜. 讛拽砖讛 讛专讗讘"讚 讗讬 讬诇讬祝 砖讜专 砖讜专 诪砖讘转 讗驻讬诇讜 讗讝讜讝讬诐 讜转专谞讙讜诇讬诐 谞诪讬 讜讻讚转谞谉 讘驻专拽 砖讜专 砖谞讙讞 讗转 讛驻专讛 讗讞讚 讛砖讜专 讜讗讞讚 讻诇 讘讛诪讛 诇谞驻讬诇转 讛讘讜专 诇驻专讬拽讛 讜诇讞住讬诪讛 讜讻谉 讞讬讛 讜注讜祝 讻讬讜爪讗 讘讛谉 讜讗讬 诇讗 讬诇讬祝 砖讗专 讘讛诪讛 诪谞讗 诇讬讛. 讜谞砖讗专 诇讜 讛注谞讬谉 讘拽讜砖讬讗. 讜谞专讗讛 诇讬 讚专讘讬 讬讜住讬 讜讚讗讬 讬诇讬祝 砖讜专 砖讜专 诪砖讘转 讜诪讬讛讜 诪讚诇讗 讻转讬讘 诇讗 转讚讜砖 讘讞住讬诪讛 讗砖诪注讬谞谉 讚诇讗讜 诇讙诪专讬 讗诇讗 诇讗拽讜砖讬 讻诇讛讜 注讜砖讬 诪诇讗讻讛 诇砖讜专 诪讛 砖讜专 讘讻诇 讻讞讜 讗祝 讻诇 讻谉 讚讗讬 诇讗 砖讜专 诇诪讗讬 讗转讗. 讜讻讬 转讬诪讗 诇讗拽讜砖讬 讞讜住诐 诇谞讞住诐 讚讗讬 诇讗 砖讜专 讘诪讞讜讘专 讜讗讚诐 讘转诇讜砖 诪谞诇谉 讚讗转讬讗 讗讚诐 讘转诇讜砖 诪拽诪讛 拽诪讛 讗诐 讗讬谞讜 注谞讬谉 讘诪讞讜讘专 转谞讛讜 注谞讬谉 讘转诇讜砖. 讗讬 谞诪讬 诪讻讬 转讘讗 讘拽诪转 专注讱 诪讬 诇讗 注住拽讬谞谉 讚砖讻专讜 诇讻转祝 讜砖讜专 讘诪讞讜讘专 讘拽诇 讜讞讜诪专 讚讗讚诐. 讗讬 谞诪讬 诪专注讱 专注讱 讜讻讚讗讬转讗. 讻谉 谞专讗讛 诇讬. 讛专砖讘"讗. 
讜讝讛 诇砖讜谉 讛专讬讟讘"讗: 讜讬砖 诇讜诪专 讚诇注讜诇诐 讙诪专 砖讜专 砖讜专 诪砖讘转 讜诪讬讛讜 诪住驻拽讗 诇谉 讚讚讬诇诪讗 住讘讬专 诇谉 讚诇讗 讙诪专讬谞谉 讗诇讗 讻诪讛 砖讛讜讗 讚讜诪讬讗 讚砖讜专 讗讘诇 诇讗 注讜驻讜转 讗讜 讚讬诇诪讗 注讜驻讜转 谞诪讬 讚讜诪讬讗 讚砖讜专 讛讜讗 讻讬讜谉 讚讗讬讻讗 讻诇 讻讞讜. 注讚 讻讗谉. 
讜讛专讗"砖 讻转讘 讜讝讛 诇砖讜谞讜: 讜讬砖 诇讜诪专 讚砖讗谞讬 讛讻讗 诪讚讛讜讛 诇讬讛 诇诪讻转讘 诇讗 转讚讜砖 讘讞住讬诪讛 讜讻转讬讘 砖讜专 讗转讗 诇讗砖诪讜注讬谞谉 讗祝 注诇 驻讬 讚讬诇驻讬谞谉 砖讜专 砖讜专 诪砖讘转 讘注讬谞谉 讚讜诪讬讗 讚砖讜专 砖讬注砖讛 讘讬讚讬讜 讜讘专讙诇讬讜 讜诪转谞讬转讬谉 讚砖讜专 砖谞讙讞 讻转谞讗 拽诪讗 讚讛讻讗. 注讚 讻讗谉. 
讗诪专 专讘 谞讞诪谉 驻讜注诇讬诐 注讚 砖诇讗 讛诇讻讜 砖转讬 讜注专讘 讘讙转 讜注讚讬讬谉 诇讗 讛转讞讬诇 讛讬讬谉 诇讛诪砖讱 讗讬谉 砖讜转讬谉 诪诪谞讜 讻讬 注讚讬讬谉 讘讞讝拽转 讗讜讻诇 讛讜讗 讜诇讗 诪砖拽讛 讗讘诇 讛诇讻讜 讘讜 砖转讬 讜注专讘 讻诇讜诪专 诇讗专讻讜 讜诇专讞讘讜 砖诇 讙转 讜谞诪砖讱 讛讬讬谉 诇讘讜专 谞注砖讛 讘讜 转讜专转 讗讜讻诇 讜转讜专转 诪砖拽讛 讜诪讜转专 诇讗讻讜诇 诪谉 讛注谞讘讬诐 讜诇砖转讜转 诪谉 讛讬讬谉. 专讘讬谞讜 讞谞谞讗诇 讝"诇. 

讜讻转讘 讛专讬讟讘"讗 讗讬讻讗 讚讗诪专讬 住讘专讜讛 讚讻讜诇讬 注诇诪讗 诪讛诇讱 诇讗讜 讻注讜砖讛 诪注砖讛 讚诪讬 讜讛讬讬谞讜 讟注诪讗 讚诇讗 讗讻讬诇 诪讚讗讜专讬讬转讗 讛讗 诇讗讜 讛讻讬 讗讻讬诇 讜砖诪注 诪讬谞讛 注讜砖讛 讘讙驻谉 讝讛 讗讜讻诇 讘讙驻谉 讗讞专. 转诪讬讛讗 诪讬诇转讗 讛讗 诪谞讗 诇讬讛 讚讚讬诇诪讗 诪转专讜讜讬讬讛讜 讟注诪讬 诇讗 讗讻讬诇 诪讚讗讜专讬讬转讗 诪砖讜诐 讚诇讗讜 讻注讜砖讛 诪注砖讛 讜诪砖讜诐 讚注讚砖讛 讘讙驻谉 讝讛 讗讬谞讜 讗讜讻诇 讘讙驻谉 讗讞专 讜讻讬 讚讬谞讗 讚讗讜专讬讬转讗 诇讗 讛讜讛 诇讬讛 诇注讜诇诐 讗诇讗 讞讚 讟注诪讗 诇注讜诇诐. 讜讬砖 诇讜诪专 讚转诇诪讜讚讗 诪砖诪注 诇讬讛 讚讗诇讜 讗讬转 讘讬讛 诪讚讗讜专讬讬转讗 转专讬 讗讬住讜专讬 诇讗 讛讜讜 注拽专讬 专讘谞谉 转专讜讜讬讬讛讜 讗讬住讜专讬 诪驻谞讬 讛砖讘转 讗讘讚讛 诇讘注诇讬诐 讜讗祝 注诇 讙讘 讚讘诪讬讚讬 讚诪诪讜谞讗 讻讬 讛讻讗 讘讬转 讚讬谉 诪转谞讬谉 诇注拽讜专 讚讘专 诪谉 讛转讜专讛 讜讗驻讬诇讜 讘诪拽讜诐 注砖讛 讻讬 讛讻讗 讞讚讗 注拽专讬 转专转讬 诇讗 注拽专讬. 讜讘注讬讬谉 诇讗 讗讬驻砖讬讟讗 讛讬诇讻讱 诇讗 讬讗讻诇 讜讗诐 讗讻诇 讗讬谞讜 诪砖诇诐. 注讚 讻讗谉.





诪讛专砖"讗 - 讞讬讚讜砖讬 讛诇讻讜转

讘讚"讛 讚砖 讘讗讜讜讝讬谉 讻讜' 讜诇讗 讘注讬 砖讜专 诪诪砖 讜讗"讻 讬诇讬祝 砖讜专 讻讜' 讜讬"诇 讻讬讜谉 讚讘注讬 专"讬 讘"讬 讚讜诪讬讗 讚砖讜专 讻讜' 注讻"诇 讚讗注"讙 讚诇讗 讘注讬 砖讜专 诪诪砖 讜讬诇讬祝 砖讗专 讘讛诪讛 讜讞讬讛 砖讜专 砖讜专 诪砖讘转 诪"诪 讚讜诪讬讗 讚砖讜专 讘注讬 讚讗诇"讻 诇讗 讗爪讟专讬讱 诇诪讻转讘 砖讜专 讗诇讗 诇讗 转讚讜砖 讘讞住讬诪讛 讜讛讜讬 谞诪讬 注讜祝 讘讻诇诇 讜诇讬转 诇讬讛 诇专"讬 讘"讬 讛讱 讚专砖讛 讚诇注讬诇 讞讜住诐 诇谞讞住诐:


讘讚"讛 讛讗 注讜砖讛 讻讜' 讻砖诪讘讬讗 讻诇讬诐 诪讗讜诪谉 诇讗讜诪谉 讚讛讜讬 注讜砖讬谉 诪注砖讛 讻讜' 注讻"诇 讚诇讗 砖讬讬讱 诇讛讘讬讗 注谞讘讬诐 诪讗讜诪谉 诇讗讜诪谉 讗诇讗 诇讙转 诪讜诇讬讻讬谉 讗讜转诐 讗讘诇 讻诇讬 讛诪诇讗讻讛 诪讜诇讬讻讬谉 诪讗讜诪谉 诇讗讜诪谉 讜诇讬讻讗 诇诪讬诪专 讚讚讜拽讗 讘注讜砖讛 诪注砖讛 讛讜讗 讚讗讜讻诇讬谉 讚讻讬讜谉 讚讗讬谉 讗讜讻诇讬谉 讗诇讗 诪砖讜诐 讛砖讘转 讗讘讬讚讛 讜讟讜讘讛 讛讬讗 诇讘注诇讬诐 诪讛 诇讬 注讜砖讛 诪注砖讛 讜诪讛 诇讬 讗讬谉 注讜砖讛 诪注砖讛 讜拽"诇:





诪讛专"诐

转讜住' 讚砖 讘讗讜讜讝讬谉 讜转专谞讙讜诇讬谉 讜讻讜' 讜讬"诇 讻讬讜谉 讚讘注讬 专讘讬 讬讜住讬 讘专 讬讛讜讚讛 讚讜诪讬' 讚砖讜专 诪讘注讬 诇讬讛 讚诇诪讗 注讜祝 讗讬谞讜 砖讜讛 讜讻讜'. 讜讬砖 诇讛拽砖讜转 诪讗讬 讘注讬 讙诪专讗 讛讗 注"讻 爪"诇 诇专讘讬 讬讜住讬 讚注讜祝 砖讜讛 诇砖讜专 诇注谞讬谉 讞住讬诪讛 讚讗诇"讻 诪谞讗 诇谉 诇注讬诇 诇专讘讬谞讗 诇诪讬诇祝 诪讚讻转讬讘 砖讜专 诪拽讬砖 讞讜住诐 诇谞讞住诐 讚诇诪讗 讗爪讟专讬讱 砖讜专 诇诪注讜讟讬 注讜驻讜转 讜讬"诇 讚住"诇 诇讛讘注讬讬谉 讚专讘讬 讬讜住讬 诪住讘专讗 拽讗诪专 讚讘注讬谞谉 注讚 砖讬注砖讛 讘讬讚讜 讜讘专讙诇讬讜 讜讻住转诐 讚讬砖讛 砖讛讬讗 注"讬 砖讜专 砖注讜砖讛 讘讬讚讬讜 讜讘专讙诇讬讜 讜讗驻讬' 讗讬 诇讗 讛讜讛 讻转讬讘 砖讜专 讘拽专讗 讗诇讗 诇讗 转讚讜砖 讘讞住讬诪讛 谞诪讬 讛讜讛 讗诪专讬谞谉 讛讻讬 讜诇讻讱 讘注讬 讚讬诇诪讗 注讜驻讜转 谞诪讬 讗讬谞诐 砖讜讛 诇砖讜专 诇注谞讬谉 讞住讬诪讛 诪砖讜诐 讚讗讬谞讜 讚讜诪讛 讙"讻 诇住转诐 讚讬砖讛 讜讗驻讬' 诇讗 讛讜讛 讻转讬讘 砖讜专 讘拽专讗 讜拽"诇 注讜讚 讬"诇 讚专讘讛 讘专 专讘 讛讜谞讗 讚讘注讬 讚砖 讘讗讜讜讝讬谉 讜转专谞讙讜诇讬谉 诇专"讬 诪讛讜:





讞讻诪转 砖诇诪讛

讙诪' 讚讘讬 专讘谞讗 谞讞诪讬讛 讻讜' 讻爪"诇:


砖诐 讘砖讚讻讗 讻讜' 讻爪"诇 讜谞"讘 讘讚诇讬转 讜讛讜讗 诇砖讜谉 诪砖讜讱 讻诇讜诪专 讗专讜讻讛 讜诪砖讜讻讛 诇驻谞讬讜 讜讻谉 讘注专讜讱 注"砖:





专砖"砖

专砖"讬 讚"讛 讻讬 砖讜专. 讚讛讗 讗讬转拽砖 讞讜住诐 诇谞讞住诐. 讛讜讗 诇注讬诇 (专讬砖 讚驻"讟):



转讚"讛 讚砖. 讜讬"诇 讻讬讜谉 讚讘注讬 专讬讘"讬 讚讜诪讬讗 讚砖讜专 讻讜'. 讜讻转讘 讛诪讛专砖"讗 讚诇"诇 讛讱 讚专砖讛 讚诇注讬诇 讞讜住诐 诇谞讞住诐 讜专砖"讬 驻讬' 讘讟注诪讜 讚讛讗 讗讬转拽砖 讻讜' 讜注讬' 诇注讬诇 砖诐 讘转讚"讛 住讚"讗 讘住讜驻讜:



诪砖谞讛 讗讘诇 诪砖讜诐 讛砖讘 讗讘讬讚讛 诇讘注诇讬诐. 讻讛"讙 讘讘讻讜专讜转 (讻讞):



讙诪专讗 讗"讚 诪诪讛 砖讗转讛 谞讜转谉 讻讜' 讘注讬谞谉 讻讜'. 注转讜讬"讟 诇讚拽讚拽 诪讚诇"拽 谞诪讬 讘注讬谞谉 砖"诪 讚诇讝讛 讛爪讚 讗讬谞讜 诪讜讻讞 诪讛讗讬 拽专讗 诇诪讬谉 讜驻砖讜讟 讚诪砖讻讞转 诇讛 讘诪讜讚诇讬转 讻讚诇拽诪谉 讜讛专诇"爪 讘诪讞讻"转 诇讗 讬专讚 诇讝讛:



讙诪' 砖诐 转"砖 讗讘诇 诪讜谞注 讗"注 注讚 讻讜' 讜讗"讗 讻讜'. 诇讻讗讜专讛 诪诇讬砖谞讗 讚讗讘诇 诪砖诪注 讚讗祝 讚讗诪专转讬 讚诇"讬 诪诪讬谉 讗讞专 讗讘诇 讻讜' 讗注"驻 砖讛谉 讘' 诪讬谞讬谉 诇讬砖谞讗 讚讬驻讜转 诪爪讬谞讜 讘讘' 诪讬谞讬谉 讘驻"讜 讚转专讜诪讜转 诪"讜 讚诇讗 讻住诪"注 住讬' 砖诇"讝 住"拽 讻讙 讜讗"讻 转诪讜讛 诪讗讬 讚讚讬讬拽 讜讗"讗 讻讜' 谞讬转讬 讜谞讬讻讜诇 讻讬讜谉 讚讛诐 讘' 诪讬谞讬谉 讜讻诪"讻 拽砖讛 诇拽诪谉 讚拽讗诪专 住讘专讜讛 讚诪讛诇讱 讻注讜砖讛 诪注砖讛 讚诪讬 讻讜' 讗诇诪讗 讻讜' 讚诇诪讗 专"诇 讚讻诇 讗讜诪谉 讛讜讗 诪讬谉 讘驻"注:



转讚"讛 讛讗. 讻砖诪讘讬讗讬诐 讻诇讬诐 诪讗讜诪谉 诇讗讜诪谉 (讚讛讜讜) 注讜砖讬诐 诪注砖讛. 诇注讚"谞 讚讙诐 讝讛 诇讗 注讚讬祝 诪诪讛诇讱 专讬拽谉 讜讗诐 诪讛诇讱 诇讗讜 讻注"诪 讛"讛 讗诐 讙诐 谞讜砖讗 讗转讜 讻诇讬 讛讘爪讬专讛 讗讬谞讜 讻诇讜诐 注讚 砖讬转讞讬诇 诇讘爪讜专 讜讙讚讜诇讛 诪讝讜 讻转讘 专砖"讬 诇注讬诇 讘讚"讛 注讚 砖诇讗 讛讬诇讻讜 注"砖:





讞讬讚讜砖讬 讞转"住

讗讬讘注讬讗 诇讛讜 注讜砖讛 讘讙驻谉 讝讛 讜讻讜' 讛专诪讘"诐 驻住拽 讘讛讱 讗讬讘注讬' 讗诐 注讘专 讜讗讻诇 讗讬谉 诪讜爪讬讗讬谉 诪讬讚讜 讜诇注讬诇 讘讗讬讘注讬' 讚讛讘讛讘 讘讗讜专 驻住拽 讚诪讜爪讬讗讬谉 诪讬讚讜 讬"诇 讻讬讜谉 讚诇讗 讗讬驻砖讟讗 讗讬谉 诇讛讘讛讘 诇讻转讞诇讛 讜讬讗诪专 谞讗 讛讘注讛"讘 讞砖讘转讬 讻诪讛 砖讬注诇讛 讗讻讬诇转讱 讘诇讗 讛讘讛讜讘 讚诪住转诪讗 诇讗 转讛讘讛讘 砖讛专讬 讛讜讗 住驻拽 讗讬住讜专讗. 讜注诇 住诪讱 讝讛 砖讻专转讬讱 讜讛讜住驻转讬 诇讱 砖讻讬专讜转 讜讗讬诇讜 讬讚注转讬 砖转讛讘讛讘 诇讗 讛讬讬转讬 诪砖诇诐 诇讱 讻"讻. 谞诪爪讗 爪专讬讱 讛驻讜注诇 诇砖诇诐 诇讘注讛"讘 诇驻讬 讛讻诇. 诪砖讗"讻 讘注讜砖讛 讘讙驻谉 讝讛 讜讗讜讻诇 讘讙驻谉 讗讞专 诇讗 诪"诇 讛讬讬转讬 住讘讜专 砖诇讗 转讗讻诇 讘讙驻谉 讗讞专 诪砖讜"讛 讛讜住驻转讬 诇讱 砖讻讬专讜转 讛诇讗 讛讬' 讬讻讜诇 诇讛专注讬讘 注爪诪讜 注讚 砖讬讙讬注 砖诐 讜讬讗讻诇 讻诇 诪讗讻诇讜 诪讛讟讜讘讬诐 讜诪讛 诇讜 诇讘注讛"讘 诇讛讜住讬祝 砖讻讬专讜转 讘砖讘讬诇 讻讱. 讗"讻 讗讬谉 诇讛驻讜注诇 诇砖诇诐 诪住驻讬拽讗. 讜讗诪谞诐 讛讟讜专 诪驻专砖 讗讘诇 诪讜谞注 注爪诪讜 注讚 砖讬讙讬注 诇讬驻讜转 讛讬讬谞讜 讘讗讜转讜 讙驻谉 注爪诪讜 讜诇讗 诪讙驻谉 诇转讗谞讛 注讬讬谉 住诪"注. 讜讗"讻 讗讬 讙驻谉 讻转讗谞讛 讚诪讬' 谞诪讬 诇讗 讬诪谞注 注爪诪讜 讗"讻 诇讬转讗 诇讛谞"诇. 讜诪砖讜"讛 驻住拽 讛讟讜专 讘讗诪转 讙诐 讻讛讱 讗讬讘注讬' 砖讛驻讜注诇 爪专讬讱 诇砖诇诐 注讬讬谉 讻讬 讛拽爪专转讬:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 讗诪专 专"谞 讗诪专 专讘讛 讘专 讗讘讜讛 驻讜注诇讬诐 注讚 砖诇讗 讛讬诇讻讜 砖转讬 讜注专讘 讘讙转 讗讜讻诇讬谉 注谞讘讬诐 讜讗讬谉 砖讜转讬谉 讬讬谉 诪砖讛讬诇讻讜 砖转讬 讜注专讘 讘讙转 讗讜讻诇讬谉 注谞讘讬诐 讜砖讜转讬谉 讬讬谉.
讬砖 诇注讬讬谉 讘讚讬谉 砖转讬 讜注专讘 讛讗诐 讝讜讛讬 讛诇讻讛 诪讬讜讞讚转 讘驻讜注诇 讗讜 讘讞诇讜转 砖诐 讬讬谉 讘讻讛转"讻. 讜注讬讬谉 讘专砖"讬 (讚"讛 注讚 砖诇讗) 砖讻转讘 讜讝"诇 讜注讚 砖诇讗 讛诇讻讜 讘砖转讬 讜注专讘 讗讬谉 诪诇讗讻转谉 谞讬讻专转 讘讬讬谉 讗诇讗 讘注谞讘讬诐 诇驻讬讻讱 讗讬谉 砖讜转讬谉 讬讬谉 讚讛讜讬 诇讬讛 注讜砖讛 讘诪讬谉 讝讛 讜讗讜讻诇 讘诪讬谉 讗讞专 注讻"诇, 讜诪砖诪注 讚讛讜讬 砖讬注讜专 讘诪诇讗讻转 讜讗讻讬诇转 驻讜注诇 讚诪砖讛讬诇讻讜 讛驻讜注诇讬诐 砖转讬 讜注专讘 讗讝讬 讛讜讬 诪诇讗讻转谉 讘讬讬谉 讜讗讬诇讜 诇驻谞讬 讻谉 讛驻讜注诇 注讜砖讛 诪诇讗讻转讜 讘注谞讘讬诐 讜讗住讜专 诇讜 诇砖转讜转 诪讛讬讬谉 讚讗讬谞讜 诪诪讬谉 诪诇讗讻转讜. 讗讜诇诐 注讬讬谉 讘砖讬讟讛 诪拽讜讘爪转 (讘讚"讛 讗诪专 专讘 谞讞诪谉) 讜讝"诇 驻讜注诇讬诐 注讚 砖诇讗 讛诇讻讜 砖转讬 讜注专讘 讘讙转 讜注讚讬讬谉 诇讗 讛转讞讬诇 讛讬讬谉 诇讛诪砖讱 讗讬谉 砖讜转讬谉 诪诪谞讜 讻讬 注讚讬讬谉 讘讞讝拽转 讗讜讻诇 讛讜讗 讜诇讗 诪砖拽讛 讗讘诇 讛诇讻讜 讘讜 砖转讬 讜注专讘 讻诇讜诪专 诇讗讜专讻讜 讜诇专讞讘讜 砖诇 讙转 讜谞诪砖讱 讛讬讬谉 诇讘讜专 讜谞注砖讛 讘讜 转讜专转 讗讜讻诇 讜转讜专转 诪砖拽讛 讜诪讜转专 诇讗讻讜诇 诪谉 讛注谞讘讬诐 讜诇砖转讜转 诪谉 讛讬讬谉 专"讞 讝"诇 注讻"诇, 讚住"诇 讚讗讬谞讜 砖讜转讛 诪诪谞讜 注讚 砖讬讚专讜讱 砖转讬 讜注专讘 讜谞诪砖讱 讛讬讬谉 诇讘讜专 讜谞注砖讛 讘讜 转讜专转 诪砖拽讛. 讜诪砖诪注 讚住"诇 讚讛讬诇讜讱 砖转讬 讜注专讘 讘讙转 讛讜讬 讚讬谉 讘讞诇讜转 砖诐 诪砖拽讛 讚讬讬谉 讘讻讛转"讻. 讜诇讻讗讜专讛 转讛讬讛 谞驻"诪 诇注谞讬谉 讬讬谉 谞住讱 讚诇讗 讞诇 讗讬住讜专 讬讬谉 谞住讱 讗讗"讻 讚专讱 砖转讬 讜注专讘 讜谞诪砖讱 讛讬讬谉 诇讘讜专. 讜注讬讬谉 讘专诪讘"诐 (驻"讗 诪讛诇' 讟讜诪讗转 讗讜讻诇讬谉 讛讻"讚) 讜讝"诇 注谞讘讬诐 砖讚专讻谉 诪砖讛诇讱 讘讛谉 讛讚讜专讱 砖转讬 讜注专讘 诪转讟诪讗讬谉 诪砖拽讬谉 注讻"诇, 讜诪讘讜讗专 讚讞诇讜转 砖诐 诪砖拽讛 讞诇 讘讬讬谉 专拽 讗讞专讬 砖谞讚专讱 砖转讬 讜注专讘. 讜讻谉 诪砖诪注 诪诪讛 砖驻住拽 (讘驻讬"讘 诪讛诇' 砖讻讬专讜转 讛讬"讘) 讜讝"诇 讛驻讜注诇讬诐 砖诇讗 讛诇讻讜 砖转讬 讜注专讘 讘讙转 讗讜讻诇讬谉 注谞讘讬诐 讜讗讬谉 砖讜转讬谉 讬讬谉 砖注讚讬讬谉 讗讬谉 注讜砖讬谉 讗诇讗 讘注谞讘讬诐 讘诇讘讚 讜诪砖讬讚专讻讜 讘讙转 讜讬讛诇讻讜 讘讛 砖转讬 讜注专讘 讬砖 诇讛谉 诇讗讻讜诇 诪谉 讛注谞讘讬诐 讜诇砖转讜转 诪谉 讛转讬专讜砖 砖讛专讬 讛谉 注讜砖讬谉 讘注谞讘讬诐 讜讘讬讬谉 注讻"诇. 讜诪讘讜讗专 讚讻诇 讝诪谉 砖诇讗 讛诇讻讜 砖转讬 讜注专讘 讘讙转 诇讬讻讗 讞诇讜转 砖诐 诪砖拽讛 讚讬讬谉. 讗诪谞诐 注讬讬谉 讘专诪讘"诐 (驻讬"讗 诪讛诇' 诪讗讻"讗 讛讬"讗) 讜讝"诇 诪讗讬诪转讬 讬讗住专 讬讬谉 讛注讻讜"诐 诪砖讬讚专讜讱 讜讬诪砖讱 讛讬讬谉 讗注"驻 砖诇讗 讬专讚 诇讘讜专 讗诇讗 注讚讬讬谉 讛讜讗 讘讙转 讛专讬 讝讛 讗住讜专 讜讻讜' 注讻"诇, 讜爪"注 讚诇讙讘讬 住转诐 讬讬谉 讛专诪讘"诐 诇讗 讛讝讻讬专 砖讬注讜专 讚砖转讬 讜注专讘. 讜诪砖诪注 讚讛专诪讘"诐 住讜讘专 讚讗注"驻 砖讞诇 讞诇讜转 砖诐 诪砖拽讛 讚讬讬谉 讘讻讛转"讻 诪砖讚专讱 砖转讬 讜注专讘, 讗诪谞诐 讗讬住讜专 住转诐 讬讬谉 讗讬谞讜 讞诇 讗讗"讻 讛讜讬 讬讬谉 砖谞驻专讚 诇注爪诪讜 讜讗讬谞讜 诪注讜专讘 讘注谞讘讬诐 讜讛讜讬 讘注讬谉 讘驻谞讬 注爪诪讜, 讜诇讻谉 谞拽讟 讛专诪讘"诐 讚讞诇 讗讬住讜专 住转诐 讬讬谉 专拽 诪砖谞诪砖讱 讛讬讬谉 诇讙转 讚讗讝讬 讛讜讬 讬讬谉 讘注讬谉 讘驻谞讬 注爪诪讜. 诪砖讗"讻 讘驻讜注诇 讗讬谉 爪专讬讱 讗诇讗 砖讬注住讜拽 讛驻讜注诇 讘诪诇讗讻转 讛讬讬谉, 讜诇讻谉 讗驻讬诇讜 讗诐 讗讬谉 讛讬讬谉 谞驻专讚 诇注爪诪讜 讜注讚讬讬谉 诪注讜专讘 讘注谞讘讬诐 诪"诪 诪砖讞诇 讘讜 砖诐 诪砖拽讛 讚讬讬谉 讚讻讛转"讻 诪砖讛讬诇讱 讘讜 砖转讬 讜注专讘 讛讜转专 诇驻讜注诇 诇砖转讜转 诪谉 讛讬讬谉, 讚讞砖讬讘 注讜住拽 讘诪诇讗讻转 讛讬讬谉. 讜诪讘讜讗专 讚诇专诪讘"诐 讬砖 砖讬注讜专 诪讬讜讞讚 讘讚讬谉 住转诐 讬讬谉 讚讛讬讬谉 谞驻专讚 诇注爪诪讜, 讚讗讝讬 专讗讜讬 讛讜讗 诇谞讬住讜讱 注"讙 讛诪讝讘讞, 讜注讬讬谉 讘专诪讘"诐 (驻讬"讗 诪讛诇' 诪讗讻诇讜转 讗住讜专讜转 讛"讟 - 讛"讬) 讜诪砖诪注 诪诪谞讜 讚讚讬谉 住转诐 讬讬谉 讘讙转 转诇讜讬 讘讚讬谉 讬讬谉 讛专讗讜讬 诇讛转谞住讱 注"讙 讛诪讝讘讞.
专砖"讬 讚"讛 讜讻讜诇谉 诇讗 讗诪专讜 讜讝"诇 砖讬讗讻诇 讗诇讗 讘砖注讛 砖讛讜讗 注讜住拽 讘诪诇讗讻讛 讜诇讗 砖讬砖讘 诇讜 讜讬讗讻诇 诇讜诪专 讛专讬 诪谞注转讬 注爪诪讬 注讚 讻讗谉 诇讗 讘讟诇转讬 注讻砖讬讜 讗砖讘 诇讬 讜讗讜讻诇 注讻"诇.
讜诪讘讜讗专 诪专砖"讬 讚诪讜转专 诇驻讜注诇 诇讗讻讜诇 诪注讟 诪注讟 讘砖注转 诪诇讗讻转讜 讗讘诇 讗住讜专 诇讜 诇讛驻住讬拽 诪诪诇讗讻转讜 讜诇讬砖讘 讜诇讗讻讜诇. 讜谞专讗讛 讚讛讱 讗讬住讜专 讗讬谞讜 诪砖讜诐 讙讝讬诇讛 讜讘讬讟讜诇 讝诪谉 诪诇讗讻转讜, 讚讬转讻谉 讚诇讬讻讗 讬讜转专 讘讬讟讜诇 讝诪谉 讻砖诪驻住讬拽 诪诪诇讗讻转讜 讜讬讜砖讘 诇讗讻讜诇 诪诪讛 砖讛讬讛 诪讘讟诇 讝诪谉 讻砖讗讜讻诇 诪注讟 诪注讟 讘砖注转 诪诇讗讻转讜, 讚住讜祝 讻诇 住讜祝 讛讝诪谉 砖讗讜讻诇 讘讜 讛讜讗 诪讘讟诇 诪诪诇讗讻转讜, 讜讬转讻谉 砖讛驻讜注诇 讬注砖讛 讞砖讘讜谉 砖诇 讻诪讛 讝诪谉 讛讬讛 诇讜拽讞 诇讜 诇讗讻讜诇 讘砖注转 诪诇讗讻转讜 讜注讻砖讬讜 讛讜讗 专讜爪讛 诇砖讘转 讜诇讗讻讜诇 讻砖讬注讜专 讛讝诪谉 讛讛讜讗, 砖讗讜诪专 诇注爪诪讜 注讚 讻讗谉 诇讗 讘讟诇转讬 诪诪诇讗讻讛 诇讗讻讜诇 注讻砖讬讜 讗砖讘 诇讬 讜讗讜讻诇, 讜讗驻讬诇讜 讛讻讬 讗住讜专 诇讜 诇讛驻住讬拽 诪诪诇讗讻讛 诇讬砖讘 讜诇讗讻讜诇. 讜讬"诇 讚讞诇 讗讬住讜专 诪住讜讬诐 砖诇讗 讬讘讟诇 讛驻讜注诇 诪诪诇讗讻转讜 讜讬砖讘 诇讗讻讜诇 讘砖讬注讜专 讝诪谉 讙讚讜诇, 讜专拽 讛讜转专 诇讜 诇讬讘讟诇 诪注讟 讝诪谉 讜诇讗讻讜诇 讘砖注转 诪诇讗讻转讜. 讗诪谞诐 爪"注 诪讛讜 讛砖讬注讜专 讚讝诪谉 讙讚讜诇 砖讗住讜专 诇讜 诇讛转讘讟诇 讜诇讗讻讜诇 讜诪讛讜 砖讬注讜专 讛讝诪谉 诪讜注讟 砖诪讜转专 诇讜 诇讛转讘讟诇 讜诇讗讻讜诇 讘讜.
讜注讬讬谉 讘专诪讘"诐 (驻讬"讘 诪讛诇' 砖讻讬专讜转 讛"讙) 讜讝"诇 讛诪讘讟诇 诪诪诇讗讻转讜 讜讗讻诇 讗讜 砖讗讻诇 砖诇讗 讘砖注转 讙诪专 诪诇讗讻讛 讛"讝 注讜讘专 讘诇讗 转注砖讛 砖谞讗' 讜讞专诪砖 诇讗 转谞讬祝 诪驻讬 讛砖诪讜注讛 诇诪讚讜 砖讻诇 讝诪谉 砖讛讜讗 注讜住拽 讘拽爪讬专讛 诇讗 讬谞讬祝 讞专诪砖 诇讗讻讬诇转讜 注讻"诇. 讜讛砖讬讙 注诇讬讜 讛专讗讘"讚 讜讝"诇 讜诇讗 诪驻谞讬 讘讬讟讜诇 诪诇讗讻讛 讗诇讗 砖诇讗 讬注砖讛 讗讻讬诇转讜 拽讘注 讻注讬谉 诪诇讗讻转讜 注讻"诇. 讜谞专讗讛 讚讛专讗讘"讚 住讜讘专 砖诪讜转专 诇驻讜注诇 诇讗讻讜诇 讘砖注转 拽讟讬驻讛 讜讗住讜专 诇讜 诇讛驻住讬拽 诪诇讗讻转讜 讜诇砖讘转 讜诇讗讻讜诇, 讗讜诇诐 讗讬谉 讛讗讬住讜专 诪砖讜诐 讘讬讟讜诇 讝诪谉 诪诇讗讻转讜, 讗诇讗 讚讻砖诪驻住讬拽 讜讬讜砖讘 讜讗讜讻诇 讛讜"诇 讗讻讬诇转 拽讘注 讜诇讗 讛讜转专 诇驻讜注诇 讗诇讗 讗讻讬诇转 讗专注讬. 讜讗讬诇讜 讻砖讛驻讜注诇 讗讜讻诇 讘砖注转 讛诪诇讗讻讛 讛讜"诇 讗讻讬诇转 讗专注讬. 讜谞专讗讛 诇讜诪专 讚讝讛 谞诪讬 讬住讜讚 讛讚讬谉 讗诇讬讘讗 讚专砖"讬, 讚讗讬谉 讛讗讬住讜专 诪砖讜诐 讘讬讟讜诇 讝诪谉 诪诇讗讻转讜 讜讙讝讬诇转 讝诪谉 诪诇讗讻讛 诪讛讘注讛"讘, 讗诇讗 讚讻砖诪驻住讬拽 诪诪诇讗讻转讜 讜讬讜砖讘 诇讗讻讜诇 讛讜"诇 讗讻讬诇转 拽讘注 讜诇讗 讛讜转专 诇驻讜注诇 讗诇讗 讗讻讬诇转 讗专注讬.85
诪砖谞讛. 讜讻讜诇谉 诇讗 讗诪专讜 讗诇讗 讘砖注转 诪诇讗讻讛 讗讘诇 诪砖讜诐 讛砖讘 讗讘讬讚讛 诇讘注诇讬诐 讗诪专讜 驻讜注诇讬谉 讗讜讻诇讬谉 讘讛诇讬讻转谉 诪讗讜诪谉 诇讗讜诪谉.
讜驻专砖"讬 (讚"讛 讗诪专讜) 讜讝"诇 讻砖讙诪专讜 砖讜专讛 讝讜 讜讛讜诇讻讬谉 诇讛转讞讬诇 讘讞讘讬专转讛 讜讗注"讙 讚讛讛讬讗 砖注转讗 诇讗讜 砖注转 诪诇讗讻讛 讛讬讗 谞讬讞讗 诇讬讛 诇讘注诇 讛讘讬转 讘讛讗 注讻"诇. 讜讛谞讛 讬砖 诇注讬讬谉 讘讝讛 讚讘注诇诪讗 拽讬讬"诇 讚讛诇讬讻讛 诇诪诇讗讻讛 谞讞砖讘转 讻讛转讞诇转 讛诪诇讗讻讛 讛诪讞讬讬讘转 讘驻注讜诇讛 (讜讻讚驻住拽 讛专诪讘"诐 驻"讟 诪讛诇' 砖讻讬专讜转 讛"讚), 讜讗"讻 诇诪讛 讗讬谉 讛讛诇讬讻讛 诪讗讜诪谉 诇讗讜诪谉 讞诇拽 诪诪诇讗讻转讜 讜诪讜转专 诇驻讜注诇 诇讗讻讜诇 讘讗讜转讛 砖注讛 诪讚讗讜专讬讬转讗. 讜谞专讗讛 讚讛讛诇讬讻讛 诇诪诇讗讻讛 讛讜讬 讞诇拽 诪诪诇讗讻讛 讚注诇诪讗, 讗讱 砖讗谞讬 讗讻讬诇转 驻讜注诇 讚爪专讬讱 诇讛转注住拽 讘讙讜祝 讛讞驻爪讗 砖讗讜讻诇 诪诪谞讜, 讜讘讛诇讬讻讛 讗讬谞讜 注讜住拽 讘诪诇讗讻讛 讘讙讜祝 讛讞驻爪讗 注爪诪讛 砖专讜爪讛 诇讗讻讜诇 诪诪谞讜 讜诇讻谉 讗讬谞讜 讗讜讻诇 诪讚讗讜专讬讬转讗 讗诇讗 诪讚专讘谞谉.
讜讛谞讛 讗诇讬讘讗 讚专砖"讬 驻讜注诇 讗讜讻诇 诪讚讗讜专讬讬转讗 讚讜拽讗 讘砖注转 讛讘爪讬专讛 讜诪驻谞讬 讛砖讘 讗讘讬讚讛 转拽谞讜 砖讬讗讻诇 讗祝 讘讛诇讬讻转讜 诪讗讜诪谉 诇讗讜诪谉 讗讞专讬 砖讙诪专 诪诇讗讻转讜. 讗诪谞诐 注讬讬谉 讘专诪讘"诐 (驻讬"讘 诪讛诇' 砖讻讬专讜转 讛"讘) 讜讝"诇 讜讛注讜砖讛 讘诪讞讜讘专 讻讙讜谉 讘讜爪专 讜拽讜爪专 讗讬谞讜 讗讜讻诇 讗诇讗 讻砖讬讙诪讜专 注讘讜讚转讜 讻讙讜谉 砖讬讘爪讜专 讜讬转谉 讘住诇 注讚 砖讬诪诇讗谞讜 讜讬谞驻抓 讛住诇 诇诪拽讜诐 讗讞专 讜讬讞讝讜专 讜讬讘爪讜专 讜讬诪诇讗谞讜 讜讗讬谞讜 讗讜讻诇 讗诇讗 注讚 讗讞专 砖讬诪诇讗 讗转 讛住诇. 讗讘诇 诪驻谞讬 讛砖讘 讗讘讬讚讛 诇讘注诇讬诐 讗诪专讜 讞讻诪讬诐 砖讬讛讬讜 讛驻讜注诇讬谉 讗讜讻诇讬谉 讘讛诇讬讻转谉 诪讗讜诪谉 诇讗讜诪谉 讜讘讞讝讬专转谉 诪谉 讛讙转 砖诇讗 讬讘讟诇讜 诪诪诇讗讻转谉 讜讬砖讘讜 诇讗讻讜诇 讗诇讗 讗讜讻诇讬谉 讘转讜讱 讛诪诇讗讻讛 讻砖讛谉 诪讛诇讻讬谉 讜讗讬谞谉 诪讘讟诇讬谉 注讻"诇. 讜诪讘讜讗专 讚讗诇讬讘讗 讚讛专诪讘"诐 诪讚讗讜专讬讬转讗 讗讜讻诇 讛驻讜注诇 诇讗讞专 砖讙诪专 诪诇讗讻转 讛讘爪讬专讛 讻砖讛注讘谞讬诐 讘住诇 讜诪驻谞讬 讛转拽谞讛 转拽谞讜 砖讬讛讬讛 讗讜讻诇 讻砖讛讜诇讱 诪讗讜诪谉 诇讗讜诪谉 诇驻谞讬 砖讙诪专 诪诇讗讻转 讛讘爪讬专讛 讻讚讬 砖诇讗 讬砖讘 讜讬讗讻诇 讜讬讘讟诇 诪诪诇讗讻转讜. 讜爪"注 讛讬讗讱 讬驻专砖 讛专诪讘"诐 讗转 住讜讙讬讬谉, 讚诇讻讗讜专讛 讛讬讗 讻谞讙讚 砖讬讟转讜, 讚讛讗 讘住讜讙讬讬谉 讗讬转讗 砖讬转讻谉 砖讬讗讻诇 诪讚讗讜专讬讬转讗 讘砖注转 讘爪讬专讛 诪驻谞讬 砖诪讛诇讱 讻注讜砖讛 诪注砖讛 讚诪讬 讗讜 诪驻谞讬 砖注讜砖讛 讘讙驻谉 讝讛 讗讜讻诇 讘讙驻谉 讗讞专, 讜拽砖讛 讚讛讗 诇驻讬 讛专诪讘"诐 讗讬谉 讛驻讜注诇 讗讜讻诇 拽讜讚诐 讙诪专 讛诪诇讗讻讛 诇驻谞讬 砖诪诇讗 讗转 讛住诇.
讜谞专讗讛 诇讘讗专 注驻"讬 讚讘专讬 讛专诪讘"诐 讘驻讬讛"诪 砖讻转讘 讜讝"诇 讜讗诪谞诐 讛转讬专 诇讛诐 诇讗讻讜诇 讘讛诇讬讻转谉 诪讗讜诪谉 诇讗讜诪谉 讜讘讞讝讬专转谉 诇讙转 诇驻讬 砖讘讗讜转讛 砖注讛 讛诐 讘讟诇讬诐 讜讻讬讜谉 砖讗"讗 诇讛诐 讘诇讗 讗讻讬诇讛 讟讜讘 讛讜讗 诇讗讻讜诇 讘砖注转 讛讘讟诇讛 讜诇讗 讬讗讻诇 讘砖注转 (讙诪专) 诪诇讗讻讛 讜讬转讘讟诇讜 讻诇 讝诪谉 砖讗讜讻诇讬谉 讜讝讛 讟讜讘 诇讘注讛"讘 注讻"诇. 讜谞专讗讛 讚讛驻讜注诇 讛讜诇讱 注诐 讛住诇 讛诪诇讗讛 诇谞驻抓 讗讜转讜 讘诪拽讜诐 讗讞专 讜讞讜讝专 注诐 讛住诇 讻砖讛讜讗 专讬拽 讻讚讬 诇讘爪讜专 注讜讚. 讜谞专讗讛 讚讛转拽谞讛 讛讬转讛 砖讬讗讻诇 专拽 讗讞专讬 砖诪谞驻抓 讗转 讛住诇 讜讞讜讝专 讜讛讜诇讱 注诐 住诇 专讬拽 讜讛讜诇讱 诇讗讜诪谉 讞讚砖 讻讚讬 诇讘讜爪专讜. 讜诇驻讬"讝 讛住讜讙讬讗 讗转讬 砖驻讬专 讚诪讚讗讜专讬讬转讗 讗讜讻诇 诪讗讞专 砖讻讘专 诪诇讗 讗转 讛住诇 讗诇讗 砖讗讜讻诇 讘讞讝专转讜 讻砖讛讜诇讱 注诐 住诇 专讬拽, 讜讚讜"拽.
讙诪'. 讗诪专 专讘 砖讬砖讗 讘专讬讛 讚专讘 讗讬讚讬 讘诪讜讚诇讬转. 讜驻专砖"讬 (讘讚"讛 讗诪专 专讘 砖讬砖讗) 讜讝"诇 诇注讜诇诐 转专讜讜讬讬讛讜 讘注讬谞谉 诪诪讬谉 讜诪诪讛 讜讛讗讬 讚讗爪讟专讬讱 诇诪讬转谞讬 转讗谞讬诐 讜注谞讘讬诐 讜讚讬讬拽转 讛讗 转讗谞讬诐 讜转讗谞讬诐 讗讜讻诇 讘转讗谞讛 讛诪讜讚诇转 注诇 讛讙驻谉 讗讜 讙驻谉 诪讜讚诇讛 注诇 转讗谞讛 讜讗砖诪讜注讬谞谉 讛讬讛 注讜砖讛 讘诪讬谉 讝讛 诇讗 讬讗讻诇 讘诪讬谉 讗讞专, 讜讗注"讙 讚讛讜讬 注讜住拽 讘砖谞讬讛诐 砖讛专讬 爪专讬讱 诇讛讙讘讬讛 讜诇讛驻专讬讚 讛注谞驻讬诐 砖诇 讝讛 诪讝讛 讻砖讛讜讗 讞讜转讱 讜诪讬讛讜 诇讗 诪诪讬谉 砖讗转讛 谞讜转谉 讛讜讗 讛讗 转讗谞讬诐 讜转讗谞讬诐 讚讜诪讬讗 讚讛谞讬 讻讙讜谉 讛诪讜讚诇转 注诇 讞讘讬专转讛 讗讬谉 爪专讬讱 诇讛讘讞讬谉 诪讗讬讝讛 诪讛谉 讬讗讻诇 讚诪诪讬谉 砖讗转讛 谞讜转谉 讜诪诪讛 砖讗转讛 谞讜转谉 讛讜讗 讚讘砖谞讬讛诐 讛讜讗 注住讜拽 注讻"诇. 讜讘讘讬讗讜专 讚讘专讬讜 谞专讗讛 讚诪讻讬讜谉 讚注谞讘讬诐 讜注谞讘讬诐 诪诪讬谉 讗讞讚 讛诐 讗讝讬 讻砖讛驻讜注诇 诪讙讘讬讛 讗转 讛讙驻谉 讛诪讜讚诇讬转 讻讚讬 诇讘爪讜专 讗转 讛注谞讘讬诐 诪讛讙驻谉 砖诪转讞转讬讜 讛讜"诇 注讜住拽 讘诪诇讗讻讛 讗讞转 砖诇 讘爪讬专转 注谞讘讬诐. 诪砖讗"讻 讻砖讛诪讜讚诇讬转 讛讬讗 转讗谞讬诐 砖讛诐 诪讬谉 讗讞专 讗讝讬 讛讙讘讛转诐 讗讬谞讜 诪爪讟专祝 诇诪诇讗讻转 讘爪讬专转 讛注谞讘讬诐, 讜诇讻谉 讗住讜专 诇讜 诇讗讻讜诇 诪谉 讛转讗谞讬诐, 讚讛讜讗 注讜住拽 讘讘爪讬专转 注谞讘讬诐 讘讙驻谉 砖诇诪讟讛 讜专拽 诪讛诐 诪讜转专 诇讜 诇讗讻讜诇, 讜讛讙讘讛转 讛转讗谞讬诐 讛讜"诇 诪诇讗讻讛 讗讞专转 讜诇讗 讞诇拽 诪诪诇讗讻转 讘爪讬专转 讛注谞讘讬诐.
讙诪'. 诇注讜诇诐 讗讬诪讗 诇讱 注讜砖讛 讘讙驻谉 讝讛 讗讜讻诇 讘讙驻谉 讗讞专 讜诪讛诇讱 诇讗讜 讻注讜砖讛 诪注砖讛 讚诪讬. 讜谞专讗讛 讚讛注讜砖讛 讘讙驻谉 讝讛 讗讜讻诇 讘讙驻谉 讗讞专 诪砖讜诐 讚讘砖谞讬讛诐 讬砖 注谞讘讬诐 砖讘讜爪专 讜讞砖讬讘 注讜住拽 讘诪诇讗讻转 讘爪讬专转 注谞讘讬诐, 讜诪砖讜"讛 讬砖 爪讬专讜祝 讘讬谉 讛讙驻谉 讛专讗砖讜谉 诇砖谞讬 讜讗讜讻诇 诪砖谞讬讛诐. 诪砖讗"讻 讻砖诪讛诇讱 讚讗讬谞讜 注讜住拽 讘诪诇讗讻讛 讘讙讜祝 讛讞驻爪讗 砖诇 讛注谞讘讬诐, 诪砖讜"讛 讗讬谞讛 谞讞砖讘转 诇讗讜转讛 诪诇讗讻转 讛讘爪讬专讛 讜诪砖讜"讛 讗讬谞讜 讗讜讻诇.
讙诪'. 注讜砖讛 讘讙驻谉 讝讛 讗讬谞讜 讗讜讻诇 讘讙驻谉 讗讞专 讜诪讛诇讱 讻注讜砖讛 诪注砖讛 讚诪讬. 讻诇讜诪专 讚诪讛诇讱 诪爪讟专祝 诇讙驻谉 砖讛讜诇讱 讗诇讬讜 讜讗讬诇讜 注讘讜讚讛 讘讙驻谉 讗讞讚 讗讬谞讛 诪爪讟专驻转 诇讙驻谉 砖谞讬.
85 讜诪爪讬谞讜 讻注讬谉 讚讬谉 讝讛 讘讛诇' 拽专讬讗转 砖诪注 砖讻转讘 讛专诪讘"诐 (驻"讘 诪讛诇' 拽"砖 讛"讚) 讜讝"诇 诪讬 砖讛讬讛 注讜住拽 讘诪诇讗讻讛 诪驻住讬拽 注讚 砖讬拽专讗 驻专砖讛 专讗砖讜谞讛 讻讜诇讛. 讜讻谉 讛讗讜诪谞讬谉 讘讟诇讬谉 诪诪诇讗讻转谉 讘驻专砖讛 专讗砖讜谞讛 讻讚讬 砖诇讗 转讛讗 拽专讬讗转谉 注专讗讬 讜讛砖讗专 拽讜专讗 讛讜讗 讻讚专讻讜 讜注讜住拽 讘诪诇讗讻转讜 注讻"诇. 讜诪讜讻讞 讚讗讬 拽讜专讬谉 驻讜注诇讬诐 拽"砖 讘砖注转 诪诇讗讻转谉 讛讜讬 拽专讬讗转 注专讗讬 讜讗讬诇讜 讗诐 诪驻住讬拽讬诐 讜拽讜专讬谉 砖诇讗 讘砖注转 诪诇讗讻转谉 讛讜讬 拽专讬讗转 拽讘注. 讜谞专讗讛 讚讛"讛 诇讙讘讬 驻讜注诇 讚讻砖讗讜讻诇 讘砖注转 诪诇讗讻转讜 讛讜"诇 讗讻讬诇转 讗专注讬 讜讗讬诇讜 讻砖诪驻住讬拽 诪诪诇讗讻转讜 讜讬讜砖讘 讜讗讜讻诇 讛讜"诇 讗讻讬诇转 拽讘注 讜讗住讜专. (专讘讬谞讜 讝爪"诇)
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2016), 讘讗讚讬讘讜转 住驻专讬讗, 讘专讬砖讬讜谉 CC BY-NC.

